b'\n_START_ARTICLE_\n\xc5\xbdabe\n_START_SECTION_\nZgradba telesa\n_START_PARAGRAPH_\n\xc5\xbdabe imajo tako kot ostale dvo\xc5\xbeivke razmeroma preprosto zgradbo, ki je prilagojena \xc5\xbeivljenju v vodi in na kopnem. Imajo kratko telo s \xc5\xa1iroko glavo. Pri ve\xc4\x8dini vrst so sprednje noge manj\xc5\xa1e od zadnjih. O\xc4\x8di so velike in izbuljene in opazen bobni\xc4\x8d. V ustih je lepljiv jezik. Samci so obi\xc4\x8dajno manj\xc5\xa1i od samic._NEWLINE_Ko\xc5\xbea je zelo raznolika. Pri krasta\xc4\x8dah je lahko debela, pri \xc5\xbeabah pa zelo tanka, da se skoznjo vidijo notranji organi.\n_START_SECTION_\n\xc5\xbdivljenjski prostor\n_START_PARAGRAPH_\nVe\xc4\x8dina brezrepcev \xc5\xbeivi v vla\xc5\xbenih bivali\xc5\xa1\xc4\x8dih, blizu mlak in vodotokov, v katerih se razmno\xc5\xbeujejo, nekaj vrst pa \xc5\xbeivi na su\xc5\xa1nih obmo\xc4\x8djih. Najve\xc4\x8d vrst \xc5\xbeivi v tropih, posebno v de\xc5\xbeevnem gozdu.\n_START_SECTION_\nRast in razvoj\n_START_PARAGRAPH_\nLi\xc4\x8dinke brezrepcev, znane kot paglavci, se hranijo z algami in drugimi rastlinami ter imajo zna\xc4\x8dilno kroglasto telo z dolgim zavitim \xc4\x8drevesjem za prebavo rastlinske hrane. Odrasle \xc5\xbeivali so brez repa, ki se pri li\xc4\x8dinki (druga\xc4\x8de kot pri drugih dvo\xc5\xbeivkah) med preobrazbo razgradi.'